A blue letter on a black background

AI-generated content may be incorrect.

**ՀԱՇՏԱՐԱՐՈՒԹՅԱՆ ՀԱՆԴԻՊՄԱՆ**

**ՈՒՂԵՑՈՒՅՑ**

|  |  |
| --- | --- |
| ՔԱՅԼԵՐԻ ՀԱՋՈՐԴԱԿԱՆՈՒԹՅՈՒՆ | ՆՇՈՒՄՆԵՐ |
| 1. Ներկայանալ և խնդրել Կողմերին ևս ներկայանալ |  |
| 1. Նույնականացնել Կողմերին և նրանց ներկայացուցիչներին   *(անհրաժեշտության դեպքում անձը հաստատող փաստաթղթերի, Կողմերի ներկայացուցիչների լիազորագրերի ստուգում)* |  |
| 1. Ներկայացնել AMCA-ն և նրա դերը հաշտարարության գործընթացում   *(AMCA-ն հանդես է գալիս որպես Հայաստանի Հանրապետության Արդարադատության նախարարության ռեեստրում գրանցված մշտապես գործող հաշտարարական հաստատություն։*  *Կենտրոնն ինքնին չի լուծում վեճերը, այն իրականացնում է հաշտարարության գործերի վարում։ Հաշտարարությունն իրականացվում է Կենտրոնի կողմից նշանակված հաշտարարների կողմից, ովքեր վեճը լուծում են Կանոններին համապատասխան: (Հաշտարարության կանոններ, Հոդված 1(3))* |  |
| 1. Պարզաբանել AMCA-ի մասնակցությունը հաշտարարությանը   *(Հաշտարարության* *գործավարությունը և հաշտարարության գործերի կառավարչի մասնակցությունը վարույթին*  *Հաշտարարության կանոններ, Հոդված 21.*  *Յուրաքանչյուր գործով հաշտարարության գործավարությունը, այդ թվում՝ հաղորդակցությունն իրականացնում է Քարտուղարությունը։ Հաշտարարության կանոնների 15-րդ հոդված.*  *1․ Հաշտարարության ողջ գործընթացին կամ դրա մի մասին կարող է մասնակցել նաև հաշտարարության գործերի կառավարիչը՝ նախապես դա համաձայնեցնելով հաշտարարի և հաշտարարության կողմերի հետ։*  *2․ Հաշտարարության գործերի կառավարիչը հաշտարարությանը մասնակցում է դիտորդի կարգավիճակով և իրավունք չունի միջամտելու հաշտարարության անցկացմանը։)* |  |
| 1. Պարզաբանել՝ ինչ է հաշտարարությունը   *(Հաշտարարությունը գործընթաց է, որն ուղղված է կողմերի համաձայնությամբ իրենց միջև առկա վեճն անկողմնակալ երրորդ անձի՝ հաշտարարի օգնությամբ հաշտությամբ լուծելուն։*  *Հակիրճ ներկայացնել հաշտարարության առավելությունները, հետևանքը և այլն):* |  |
| 1. Պարզաբանել հաշտարարի դերը   *(- Հաշտարարն անկախ, անկողմնակալ, գործի ելքով շահագրգռվածություն չունեցող ֆիզիկական անձ է, ով սահմանված կարգով ստացել է արտոնագրված հաշտարարի որակավորում և Կենտրոնի կողմից նշանակված է իրականացնելու հաշտարարություն։ (Հաշտարարության կանոններ, Հոդված 3(1)*  *- Հաշտարարը իրավունք չունի հաշտարարության կողմերին կամ այլ մասնակիցներին տրամադրել իրավական խորհրդատվություն կամ դիրքորոշում հայտնել հաշտարարության բովանդակային որևէ հարցի վերաբերյալ։ (Հաշտարարության կանոններ, Հոդված 20(2))* |  |
| 1. Ըստ գործի անհրաժեշտության՝ տեղեկացնել Կողմերին, որ գործընթացը կարող է իրականացվել ինչպես համատեղ, այնպես էլ առանձին քննարկումների միջոցով |  |
| 1. Բացատրել գաղտնիության սկզբունքը (անհրաժեշտության դեպքում տրամադրելով համաձայնագիրը)   *(- Հաշտարարությունը մասնավոր և գաղտնի գործընթաց է։ Հաշտարարության կողմերը, հաշտարարը, Կենտրոնը և հաշտարարությանը ներգրավված այլ անձինք բոլոր դեպքերում պետք է պահպանեն հաշտարարության ողջ գործընթացին առնչվող ցանկացած տեղեկատվության գաղտնիությունը։ (Հաշտարարության կանոններ, Հոդված 24(1))* |  |
| 1. Պարզաբանել, որ հաշտարարության հանդիպումը կողմերի համաձայնությամբ կարող է տեսաձայնագրվել, և տեսաձայնագրությունը կարող է տրամադրվել Կողմերին   *(Կողմերը կարող են հրաժարվել տեսաձայնագրումից)։* |  |
| 1. Նկարագրել Հաշտարարության գործընթացը և ծախսերը   *(Ներկայացնել ձևաչափը և գործընթացի փուլերը։*  *Հանդիպումը սովորաբար տևում է մինչև չորս ժամ։*  *Հաշտարարության կանոնների Հավելվածի 3-րդ կետի 2-րդ մասի համաձայն՝ չորս ժամից հետո յուրաքանչյուր ժամը 50.000 ՀՀ դրամ։)* |  |
| 1. Պարզաբանել, որ հաշտարարությունը կամավոր գործընթաց է և կարող է ավարտվել ցանկացած պահի, եթե Կողմերից յուրաքանչյուրն այդպես որոշի |  |
| 1. Կողմերին խնդրել, որ ներկայացնեն վեճի վերաբերյալ իրենց դիրքորոշումները, ճշգրտել հաշտարարության առարկան  * *Կողմերին խնդրել՝*  1. *ներկայացնել վեճի նախապատմությունը,* 2. *ուրվագծել այն խնդիրների շրջանակը, որը ցանկանում են քննարկել հաշտարարության ընթացքում,* 3. *Ցանկալի ելքերի վերաբերյալ պատկերացումները։*  * *Կոչ անել Կողմերին կենտրոնանալ էական խնդիրների վրա, այլ ոչ թե միմյանց վրա։* * *Կանխել անհարկի ընդհատումները և փոխադարձ մեղադրանքները։* * *Գործուն ջանքեր գործադրել հնարավոր բախումները կանխելու համար։* * *Կողմերը կարող են ընդմիջել գործընթացը, ինչպես նաև խորհրդակցել իրենց ներկայացուցիչների հետ։* * *Կիրառել ակտիվ լսում և ուշադիր լինել Կողմերի առաջարկներին,* * *Փորձել բացահայտել յուրաքանչյուրի համար ընդունելի տարբերակները/զիջումները, ինչպես նաև «կարմիր գծերը», որոնք նրանք պատրաստ չեն հատել։* * *Պատրաստ լինել օգնել Կողմերին հաշտության նախնական և վերջնական համաձայնագրեր ձևակերպել և կնքել։* |  |
| 1. Հաշտարարության գործընթացն ավարտել   *(Կազմվում է հաշտության համաձայնություն կամ հաշտարարության գործընթացի ավարտի մասին արձանագրություն)։*  *Հոդված 23*  *1․ Հաշտարարության գործընթացը հաշտությամբ ավարտելու պարագայում կողմերի միջև կնքվում է վեճը հաշտությամբ լուծելու վերաբերյալ համաձայնություն։ Հաշտարարության կողմերի ցանկությամբ Կենտրոնը կարող է կողմերին տրամադրել կարծիք հաշտության համաձայնության վերաբերյալ։*  *2. Հաշտարարության գործընթացի արդյունքում կնքված հաշտության համաձայնությունը կողմերից բացի ստորագրում է նաև հաշտարարը՝ նշում անելով համաձայնությունը հաշտարարության արդյունքում կնքված լինելու վերաբերյալ։*  *Հոդված 22*  *Հաշտարարության գործընթացը ավարտվում է հաշտարարի կողմից հաշտարարության գործընթացի ավարտի մասին համապատասխան արձանագրությամբ, որը ոչ ուշ քան հաջորդ օրը տրամադրում է կողմերին։ Միաժամանակ, հաշտարարը հաշտարարության ավարտի մասին արձանագրության վերաբերյալ ծանուցում է Կենտրոնին՝ նշելով տեղեկություններ հաշտարարության վարման ընթացակարգի, կողմերի միջև ձեռքբերված համաձայնության կամ նման համաձայնության ձեռք չբերման պատճառների մասին, հաշտարարության ավարտման հիմքը և տրամադրելով ավարտման արձանագրության պատճենը։* |  |
| 1. Ավարտել հանդիպումը հակիրճ փակման խոսքով։ |  |